 Xildhibaan Cabdiraxmaan Maxamed Maxamuud Cabdiraxmaan Talyanle, oo u waramaya Wargeyska Geeska Afrika ayaa yidhiShirkaas iyo qodobadii ka soo baxay aad iyo aad baan u soo dhaweeynayaa, in badan ay Somaliland sugaysay inay dadkeeda midayso, waa guul inoo soo korodhay in Cali Khaliif Galaydh isagoo Raggiisi wata uu joogo Hargeysa, goaanada wax ku oolka ah ee dhaxal galka ahna ay kala saxeexdeen Jamhuuriyada Somaliland,Shirka loo balansan yahay in bisha todobaad Burco lagu qabtana diyaar baanu u nahay waana soo dhaweeynaynaa, Somaliland waa cusub baa u baryey, in Bari ilaa Galbeed la midoobo oo Somaliland oo isku ijtihaada oo mawqif isku mida la wada qaato oo dalka la wada dhisto, waa wax lagu farxo, ILLAAHAYNA waanu ugu mahadnaqaynaa. 